**7/19-48/2019.**

**TERVEZET**

**MEGÁLLAPODÁS**

**KÖZÉTKEZTETÉSI FELADATOK ELLÁTÁSÁRÓL**

Amely létrejött egyrészről

**a Pécsi Ellátó Központ**

Székhely: **7621 Pécs, Bercsényi utca 3.**

Adószám: **15479226-2-02**

Törzskönyvi azonosító száma: **479228**

Statisztikai számjel: **15479226-8411-322-02**

**Számlavezető pénzintézet: Magyar Államkincstár**

Pénzforgalmi jelzőszám: **10024003-00339595-00000000**

Képviseli: **Decsi János** igazgató

mint feladatellátó és szolgáltató (a továbbiakban: PEK),

másrészről

**az Integrált Nappali Szociális Intézmény**

Székhely: 7626 Pécs, Felsőbalokány u. 1/F

Adószám: 16627525-2-02

Törzskönyvi azonosító száma 676285

Számlavezető pénzintézet: OTP Bank Nyrt

Pénzforgalmi jelzőszám: 11731001-16627525-00000000

Képviseli: **Varga Mónika** igazgató a Társulási Tanács

 …/2019.(… …) határozatába foglalt felha-

 talmazás alapján

mint szolgáltatást igénybe vevő, (a továbbiakban: INSZI) együtt: Szerződő Felek között, az alábbi feltételek szerint:

**Preambulum**

A Szerződő Felek egybehangzóan rögzítik, hogy a PEK jogelődje, Pécs Városi Költségvetési Központi Elszámoló Szervezet, (a továbbiakban: Elszámolóház) mint ajánlatkérő 2012. április 12. napján *„A helyi önkormányzat oktatási intézményeiben és szociális ágazatában közétkeztetési szolgáltatás biztosítása”* tárgyban nyílt közbeszerzési eljárást indított a közbeszerzésekről szóló 2011. évi CVIII. törvény alapján. A közbeszerzési eljárást megindító hirdetmény a Közbeszerzési Értesítőben KÉ 4914/2012. iktatószámon jelent meg.

A közbeszerzési eljárás eredményeként a szerződét aláíró felek [Elszámolóház és a HUNGAST Dél-Magyarország Kft.] 2012. július 18. napján egymással vállalkozási szerződést kötöttek (továbbiakban: Szerződés), melyet 2015. március 31. napján, 2016. augusztus 31. napján, és 2017. augusztus 16. napján és 2019. június 20. napján módosítottak.

A szerződésben meghatározott szociális étkeztetést Pécs város területén nagy részben az Integrált Nappali Szociális Intézmény (továbbiakban: INSZI) biztosítja, amelynek fenntartója korábban Pécs Megyei Jogú Város Önkormányzata, majd azt követően a 2006. évben létrejött Pécsi Kistérségi Intézményfenntartó Társulás. Magyarország helyi önkormányzatairól szóló 2011. évi CLXXXIX. tv. 2013. január 1-jén hatályba lépő rendelkezései értelmében a 2013. január 1. előtt megkötött társulási megállapodásokat a képviselő-testületeknek felül kellett vizsgálni, tekintettel arra, hogy 2013. január 1-jét követően csak jogi személyiséggel rendelkező társulások működhetnek. Ennek okán 2013. július 1. napjával jött létre a Pécs és Környéke Szociális és Gyermekjóléti Társulás és annak jogutódjaként 2018. január 1 napjával a Pécsi Többcélú Agglomerációs Társulás (továbbiakban: Társulás), mely jelenleg az INSZI fenntartója.

A szolgáltatást jelenleg az Elszámolóház jogutódjaként működő PEK biztosítja a Szerződés alapján, a Szerződés időtartama alatt, mely 2012. július 18. napjától számított 10 naptári év. [A HUNGAST Dél-Magyarország Kft. helyébe időközben a HUNGAST Mecsek Kft lépett.]

A Szerződés módosításai a Pécsi Többcélú Agglomerációs Társulást automatikusan érintik, ezért szükséges, hogy a feladat ellátás zavartalanságának biztosítása érdelében a Szerződő Felek az alábbi megállapodást kössék:

**A PEK által vállalt kötelezettségek:**

1. A Szerződő Felek megállapodnak abban, hogy a PEK a jogelődje, és a HUNGAST Mecsek Kft. jogelődje között - közbeszerzési eljárás eredményeként - 2012. július 18. napján létrejött Szerződés alapján, a Szerződés teljes időtartama alatt továbbra is biztosítja a szociális ágazatában a közétkeztetési szolgáltatást (a továbbiakban: Szolgáltatás).
2. A PEK továbbiakban is biztosítja a szolgáltatás teljes körűségét, valamint azt, hogy a Szolgáltatás minősége és mennyisége megfeleljen az egészségügyről szóló 1997. évi CLIV tv. 50.§ (3) bekezdése, valamint a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendelet vonatkozó előírásainak.
3. A PEK vállalja, hogy a HUNGAST Mecsek Kft. által kiállított számla alapján, a szociális ágazatot terhelő díjat a számla megérkezését követő 5 napon belül az INSZI felé tovább számlázza.
4. A PEK feladata továbbá a szolgáltatás minőségének, mennyiségének ellenőrzése a Közétkeztetést végző vállalkozó és a PEK között létrejött vállalkozási szerződés rendelkezéseinek megfelelően, a hibás teljesítés esetén a szükséges intézkedések megtétele.

**Az INSZI által vállalt kötelezettségek:**

1. Az INSZI vállalja, hogy a 2019. június 20-i szerződés módosítás 1. pontjában foglaltaknak megfelelően a HUNGAST Mecsek Kft által biztosított webes létszám lejelentő felületen, adja fel megrendeléseit, pótmegrendeléseit, vagy visszamondásait.
2. Az INSZI vállalja, hogy minden hónap 2. napjáig az előző havi teljesítést igazoló dokumentumokat 2 példányban, cégszerű aláírással és bélyegzővel ellátva a PEK részére megküldi.
3. Az INSZI vállalja, hogy a PEK által az előző havi teljesítés alapján kiállított számla ellenértékét, a számla megérkezésétől számított 15 napon belül a PEK fent megjelölt számlájára történő átutalással egyenlíti ki.

**Egyéb rendelkezések:**

1. A Szerződő Felek a szolgáltatás zavartalan biztosítása érdekében kötelesek a teljes körű együttműködésre, kölcsönös értesítési és tájékoztatási kötelezettséget vállalnak, függetlenül attól, hogy az adott kérdésre vonatkozóan jelen megállapodás tartalmaz-e külön szabályt vagy sem.

Kapcsolattartásra kijelölt személyek:

INSZI részéről: Varga Mónika igazgató

 Telefonszám: +36 72 532-150

 e-mail: info@inszi.hu

PEK részéről: Domjánné Fejős Szilvia Közétkeztetési osztályvezető

Telefonszám: +36 72 514-642

E-mail fejos.szilvia@eh-pecs.hu

1. E megállapodásban nem szabályozott kérdésekbena PEK a jogelődje, és a HUNGAST Mecsek Kft. jogelődje között - közbeszerzési eljárás eredményeként - 2012. július 18. napján létrejött Szerződés, valamint annak módosításaiban foglalt rendelkezéseket kell alkalmazni. A Szerződés, valamint annak 1-4. módosítása tárgyában keletkezett dokumentum jelen megállapodás elválaszthatatlan részét képezik.
2. A PEK kötelezettséget válla arra, hogy a további szerződés módosítási kérelmeket, és a kérelmek alapján kötött Szerződést módosító dokumentumokat az INSZI részére olyan időpontban megküldi, hogy az esetleges díjmódosításra az INSZI is fel tudjon készülni. A későbbi időpontban bekövetkezett Szerződést módosító dokumentumok jelen megállapodás elválaszthatatlan részét képezik.
3. Jelen megállapodásban foglalt rendelkezéseket 2019. …………………… hónapban történt teljesítésre vonatkozó számla kiegyenlítése során kell alkalmazni.

A Szerződő Felek a megállapodást, elolvasás, értelmezés, és joghatásaira történt kioktatást követően, mint akaratukkal mindenben egyezőt jóváhagyólag aláírták.

**Pécs, 2019. …………………….. hó …. nap**

 **Decsi János Varga Mónika**

 **igazgató igazgató**

**Pécsi Ellátó Központ Integrált Nappali Szociális Intézmény**